**Nicolai Bryhnisveen** (s. 31. lokakuuta 1991 Oslo, Norja) on norjalainen jääkiekkopuolustaja, joka pelaa try-outilla Tšekin Extraligan HC Dukla Jihlavassa.

Ura
---

### Seuraura

Bryhnisveen on Vålerenga IF:n kasvatti. Hän pelasi juniorina sittemmin myös Furuset IF:ssä, josta Bryhnisveen palasi taas 16-vuotiaana Vålerengaan kaudeksi 2008–2009. Samalla kaudella hän debytoi miesten peleissä debytoituaan seuran kakkosjoukkueessa Norjan I-divisioonassa. Kaudella 2009–2010 Bryhnisveen debytoi myös Norjan pääsarja GET-ligaenissa, jossa hän pelasi 15 runkosarjaottelua tehden yhden syöttöpisteen. Bryhnisveen vahvisti kauden aikana myös Vålerengan U19-junioreita, joissa hän voitti kauden päätteeksi kultaa.

Kaudeksi 2010–2011 Bryhnisveen siirtyi Lørenskog IK:hon, jossa hän pelasi ensimmäisen kokonaisen GET-ligaen -kautensa tehden 42 runkosarja- ja 11 playoff-ottelussa tehot 3+4=7. Kaudella 2011–2012 Bryhnisveen sijoittui tehoilla 8+16=25 liigan puolustajien pistepörssissä yhdeksänneksi. Hän voitti kauden päätteeksi GET-ligaenin hopeaa. Kesken kauden 2012–2013 Bryhnisveen siirtyi Lørenskogista Lillehammer IK:hon. Kaudella 2013–2014 hän oli joukkueen tehokkain puolustaja tehoilla 8+25=33, joilla Bryhnisveen sijoittui GET-ligaenin puolustajien pistepörssissä viidenneksi.

Bryhnisveen siirtyi kaudeksi 2014–2015 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Asplöven HC:hen. Hän oli joukkueen tehokkain puolustaja tehoilla 5+15=20 ja Bryhnisveen voitti myös Asplövenin sisäisen tehotilaston lukemalla +11. Kaudeksi 2015–2016 hän siirtyi vuoden mittaisella sopimuksella samassa sarjassa pelaavaan Timrå IK:hon. Bryhnisveen oli joukkueen tehokkain puolustaja tehoilla 5+17=22.

Kesällä 2016 Bryhnisveen harjoitteli SM-liigajoukkue Oulun Kärppien kanssa. Kahden viikon jälkeen hän vakuutti seurajohdon ja teki kaudeksi 2016–2017 vuoden mittaisen ja syyskuun 2016 loppuun asti kestävän koeajan sisältävän sopimuksen joukkueen kanssa. Lokakuun vaihteessa Bryhnisveenin koejaksoa jatkettiin kuukaudella. Hän esiintyi syyskauden aikana kaikkiaan yhdeksässä SM-liiga- ja viidessä Mestarien liigan ottelussa ilman tehopisteitä. Bryhnisveenin peliaika jäi Kärpissä melko vähäiseksi ja hänet merkittiin kokoonpanoon mahtuessaan useimmiten seitsemänneksi puolustajaksi. Lokakuun lopulla Bryhnisveenin ilmoitettiin jääneen ilman jatkosopimusta. Runsas viikko myöhemmin hän palasi Allsvenskaniin ja siirtyi loppukauden sopimuksella Tingsryds AIF:n riveihin.

Kaudeksi 2017–2018 Bryhnisveen siirtyi try-outin kautta vuoden mittaisella sopimuksella Tšekin Extraligan nousijajoukkue HC Dukla Jihlavaan. Joukkueen kausi päättyi kuitenkin jo seuraavana keväänä putoamiseen takaisin 1. česká hokejová ligaan. Kaudeksi 2018–2019 hän siirtyi jatkamaan uraansa vuoden mittaisella sopimuksella Iso-Britannian EIHL-liigan englantilaisjoukkue Coventry Blazeen.

### Maajoukkueura

Bryhnisveen edusti Norjaa MM-kilpailuissa vuonna 2014. Vuoden 2016 turnauksen leiritys hänellä keskeytyi Euro Hockey Challengen ottelussa Suomea vastaan tulleeseen loukkaantumiseen. Yhteensä Bryhnisveen on pelannut 44 A-maaottelua tehopistein 3+6=9.

Bryhnisveen pelasi myös alle 20-vuotiaiden MM-kilpailuissa vuosina 2010 ja 2011. Ensimmäinen turnaus eteni I-divisioonassa ja päättyi B-lohkon kultaan. Bryhnisveen pelasi myös alle 18-vuotiaiden MM-kilpailuissa vuonna 2009.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Vålerenga IF-2 | Norja I | 26 | 3 | 10 | 13 | 18 | – | – | – | – | – | U18 | 6 | 0 | 2 | 2 | 18 |
| 2009–2010 | Vålerenga IF-2 | Norja I | 31 | 14 | 24 | 38 | 128 | – | – | – | – | – | JMMd1 | 5 | 1 | 3 | 4 | 12 |
|  | Vålerenga IF | Norja | 15 | 0 | 1 | 1 | 8 | – | – | – | – | – |
| 2010–2011 | Lørenskog IK | Norja | 42 | 3 | 4 | 7 | 68 | 11 | 0 | 0 | 0 | 16 | JMM | 6 | 0 | 0 | 0 | 16 |
| 2011–2012 | Lørenskog IK | Norja | 45 | 8 | 16 | 24 | 66 | 16 | 1 | 6 | 7 | 45 |
| 2012–2013 | Lørenskog IK | Norja | 30 | 5 | 11 | 16 | 60 | – | – | – | – | – |
|  | Lillehammer IK | Norja | 13 | 2 | 5 | 7 | 18 | 6 | 1 | 0 | 1 | 18 |
| 2013–2014 | Lillehammer IK | Norja | 44 | 8 | 25 | 33 | 92 | 12 | 2 | 7 | 9 | 24 | MM | 1 | 0 | 1 | 1 | 0 |
| 2014–2015 | Asplöven HC | Allsvenskan | 50 | 5 | 15 | 20 | 26 | – | – | – | – | – |
| 2015–2016 | Timrå IK | Allsvenskan | 47 | 5 | 17 | 22 | 46 | – | – | – | – | – |
| 2016–2017 | Kärpät | SM-liiga | 9 | 0 | 0 | 0 | 0 | – | – | – | – | – |
|  | Tingsryds AIF | Allsvenskan | 33 | 3 | 10 | 13 | 22 | – | – | – | – | – |
| 2017–2018 | HC Dukla Jihlava | ČEL | 43 | 0 | 6 | 6 | 28 | – | – | – | – | – |
| 2018–2019 | Coventry Blaze | EIHL | 60 | 13 | 29 | 42 | 92 | 2 | 0 | 0 | 0 | 4 |
| 5 kautta | yhteensä | Norja | 189 | 26 | 62 | 88 | 312 | 45 | 4 | 13 | 17 | 103 |
| 3 kautta | yhteensä | Allsvenskan | 130 | 13 | 42 | 55 | 94 | – | – | – | – | – |
| 1 kausi | yhteensä | EIHL | 60 | 13 | 29 | 42 | 92 | 2 | 0 | 0 | 0 | 4 |
| 1 kausi | yhteensä | ČEL | 43 | 0 | 6 | 6 | 28 | – | – | – | – | – |
| 1 kausi | yhteensä | SM-liiga | 9 | 0 | 0 | 0 | 0 | – | – | – | – | – |

Lähteet
-------

* Nicolai Bryhnisveen The Internet Hockey Databasessa (englanniksi)
* Nicolai Bryhnisveen *Elite Prospects*. Everysport Media Group AB.  (englanniksi)

### Viitteet

1. ↑  Luvassa kahden kotiottelun viikko *oulunkarpat.fi*.  20.6.2016. Oulun Kärpät Oy. Viitattu 6.9.2016.
2. 1 2 3 4 5  Nicolai Bryhnisveen *Elite Prospects*. Everysport Media Group AB.  (englanniksi)
3. ↑  Landslagsback klar för Asplöven *asploven.com*.  7.5.2014. Asplöven HC.  Arkistoitu 2.4.2015. Viitattu 25.3.2015. (ruotsiksi)
4. ↑  Sandström, Jocke: Norsk landslagsback har skrivit på *timraik.se*.  7.5.2014. Timrå IK.  Arkistoitu 2.4.2015. Viitattu 25.3.2015. (ruotsiksi)
5. ↑  Kärpät sopimukseen norjalaispuolustajan kanssa *Jatkoaika.com*.  20.6.2016. Jatkoaika. Viitattu 20.6.2016.
6. ↑  Bryhnisveenille kuukauden jatko *oulunkarpat.fi*.  30.9.2016. Oulun Kärpät Oy. Viitattu 30.9.2016.
7. ↑  Kärpille huippuvahvistus Pohjois-Amerikasta *Jatkoaika.com*.  31.10.2016. Jatkoaika. Viitattu 31.10.2016.
8. ↑  Ferm, Kristian: Taif värvar norsk landslagsback *smp.se*.  9.11.2016. Gota Media AB. Viitattu 9.11.2016. (ruotsiksi)
9. ↑  Lysý, Tomáš: Do Dukly přichází norský reprezentační obránce Nicolai Bryhnisveen *hcdukla.cz*.  27.5.2017. HC Dukla Jihlava, eSports.cz, s.r.o. Viitattu 29.5.2017. (tšekiksi)
10. ↑  Stewart secures Bryhnisveen signing *coventryblaze.co.uk*.  29.6.2018. Coventry Blaze Ice Hockey Club.  Arkistoitu 29.6.2018. Viitattu 29.6.2018. (englanniksi)
11. ↑  Nevala, Kai: Nor­ja­lais­puo­lus­ta­ja Kärppien ryhmässä jäällä *kaleva.fi*.  6.6.2016. Kaleva Oy. Viitattu 6.6.2016.